laion/Wikipedia-Exotic huggingface dataset:
טבח ווצ'ין

טבח ווצ'ין היה טבח של 350 אזרחים סרבים בווצ'ין שבמדינה העצמאית של קרואטיה, על ידי הארגון הפשיסטי הקרואטי אוסטאשה ב-14 בינואר 1942, במהלך מלחמת העולם השנייה. הטבח בוצע כנקמה על פעולת צבא השחרור העממי של יוגוסלביה בפאפוק (אנ'). ב-12 בינואר 1942, בקרב ישיר בין הפרטיזנים לאוסטאשה, נהרגו חמישה אנשי אוסטאשה, ושניים נפצעו, כשאחד מהם מת מאוחר יותר. הפרטיזנים נסוגו לפאפוק, ואנשי האוסטאשה חזרו לווצ'ין והמתינו לתגבורת מאוסייק, מבלישצ'ה (אנ') ומוירוביטיצה. ב-13 בינואר, כ-300 חיילי אוסטאשה ודומוברן (אנ') החלו בביזה ובשריפת בתים של סרבים. אזרחים שניסו להימלט או התנגדו נהרגו, וכל האחרים נעצרו ונלקחו לווצ'ין. בראש השנה הסרבי (אנ'), 14 בינואר, החל הטבח הגדול ביותר של האוכלוסייה החפה מפשע בסלבוניה באותה תקופה. במהלך הטבח נהרגו בסך הכל 350 אזרחים. למחרת, הועברו הגופות לקבר אחים שנחפר מזרחית לווצ'ין, לאורך נהר ווצ'ינקה. ההשלכה המשמעותית ביותר של הטבח הייתה חיזוק תנועת הפרטיזנים באזור ווצ'ין וסלאטינה (קרואטיה). אף על פי שבמהלך 1941 ותחילת 1942 לא היו הרבה תושבים מקומיים שהשתתפו בהתנגדות אקטיבית לממשל הפשיסטי, בשל האיום הקיומי הגובר הצטרפו ליחידות הפרטיזנים מספר רב של סרבים מכפרי הסביבה. בשנת 2007 הוקמה אנדרטה לזכר קורבנות הטבח. "Sjećanje na 350 nedužnih žrtava ustaškog terora". Virovitica.net. "Komemoracija pobijenim srbima voćinskog kraja". Association of Descendants and Supporters of Victims of Complex of Death Camps NDH, Gospić-Jadovno-Pag 1941. Škiljan, Filip (2010). "Stradanje Srba, Židova i Roma u virovitičkom i slatinskom kraju tijekom 1941. i početkom 1942. godine". Scrinia Slavonica. Hrvatski institut za povijest - Podružnica za povijest Slavonije, Srijema i Baranje. X, 1: 360–362. ISSN 1848-9109. Kovačević, Antonije. "USTAŠKE PRETNJE SRBIMA U VOĆINU: Proći ćete kao '43". Ekspres. "Bomba na spomen-obeležju žrtvama u Voćinu". mondo.
מחנה הריכוז גורניה רייקה

מחנה הריכוז גורניה רייקה הוא מחנה ריכוז שהתקיים במהלך מלחמת העולם השנייה בכפר גורניה רייקה (אנ') שבקרואטיה תחת מדינת קרואטיה העצמאית. במחנה שוכנו סרבים ויהודים. מאות נשים וילדים נכלאו בגורניה רייקה בין נובמבר 1941 לאביב 1942. במחנה שוכנו בין 200 ל-400 בני אדם בכל זמן נתון. בפברואר 1942, דיאנה בודיסאלביץ' (אנ') פעלה יחד עם הצלב האדום להצלת 11 ילדים משם, ובמרץ הועברה קבוצה של 147 נשים וילדים סרבים מגורניה רייקה למחנה הריכוז לובורגרד. בהמשך הועברו נשים מהמחנה לזאגרב, לזמון, ולמחנות בגרמניה ובסרביה. באפריל, הנשים הסרבית הנותרות הועברו ללובורגרד, ולאחר מכן שוחררו. בשלב זה נשארו במחנה 73 נשים יהודיות ו-7 נשים קתוליות. הקטוליות שנתפסו בשל תעמולה קומוניסטית הועברו למחנה הריכוז סטארה גראדישקה והיהודיות הועברו ללובגרד במאי 1942, תוך ריקון אתר גורניה רייקה. ב-24 ביוני 1942 הועברו למחנה הריכוז כ-100 נערים מאחד מיאסנובאץ, והוא נוהל על ידי נוער אוסטאשה (אנ'). ב-4 ביולי הגיעו עוד 200 נערים ונערות ממחנה הריכוז סטארה גראדישקה. מיוני 1942, אכלסו המחנה כ-400 יתומים שנותרו ממתקפת קוזארה (אנ'). לאחר התפרצות קדחת הטיפוס שגרמה לכ-140 מקרי מוות בקרב הילדים במחנה, נטשו אותו השומרים ב-14 באוגוסט 1942, ופעילי הצלב האדום הקרואטי (אנ') והרופאים פינו כ-200 ילדים ששרדו לבתי חולים בזאגרב ולמחנה הריכוז יאסטרברסקו. שואת יהודי סרביה Dizdar, Zdravko (1990). "Logori na području sjeverozapadne Hrvatske u toku drugoga svjetskog rata 1941—1945. godine". Journal of Contemporary History (בקרואטית). Zagreb: Croatian Institute of History. 22 (1–2): 83–110. ISSN 0590-9597. מילוא ילסייביץ', היומן של דיאנה בודיסאלביץ', ‏2006 Group portrait of women and children in the Gornja Rijeka concentration camp. - Collections Search - United States Holocaust Memorial Museum, collections.ushmm.org
מחנה קרסטינץ

מחנה קרסטינץ היה בית כלא ששימש כמחנה ריכוז בקריסטינץ (אנ') שבקרואטיה בתקופת שואת יהודי קרואטיה. הוא היה ממוקם בטירה המשקיפה על הכפר. לפני פרוץ מלחמת העולם השנייה בנתה ממשלת ממלכת יוגוסלביה בית כלא ליד קרסטינק והשתמשה בו למעצר אסירים פוליטיים. במרץ 1941, ערב פלישת מדינות הציר לקרואטיה, נעצרו ונכלאו בקרסטינץ מספר רב של מתנגדי המשטר מזאגרב. כמה שבועות לאחר הכליאה התמוטטה יוגוסלביה וב-19 באפריל 1941 השתלטו על הכלא שלטונות מדינת קרואטיה העצמאית שזה עתה הוקמה. האסירים הופרדו על בסיס מוצא אתני, כאשר המחנה פוצל לחלקים "סרבים", "יהודים" ו"קומוניסטים". לאחר מבצע ברברוסה, המפלגה הקומוניסטית היוגוסלבית פתחה מחתרת בשם צבא השחרור העממי של יוגוסלביה. משטר אוסטאשה הגיב בהריגת כמה מאסירי מחנה קרסטינק. ב-9 ביולי 1941 הוצאה להורג קבוצה ראשונה במחנה. המפלגה הקומוניסטית הגיבה בארגון הבריחה ממחנה קרסטינץ (סר'). ב-13 ביולי כל האסירים הצליחו להימלט. אך הניסיון אורגן בצורה גרועה ורוב האסירים נתפסו ונורו ביערות מקסימיר (אנ'). מדיה וקבצים בנושא מחנה קרסטינץ בוויקישיתוף kerestinec - zagrebsebori, sites.google.com "Strava u Kerestincu - Krvavi dvorac: Trudnica je pobacila od šoka i straha". Večernji list (בקרואטית).
מזג אוויר קיצוני

מזג אוויר קיצוני היא כל תופעה מטאורולוגית מסוכנת שעלולה לגרום לנזק, ולשיבושים חמורים באזורים בהם חיים בני אדם, או לאובדן חיי אדם. ישנם סוגים שונים ומגוונים של מזג אוויר קיצוני, אשר משתנים בדרך כלל בהתאם לקו הרוחב, קו הגובה, הטופוגרפיה והתנאים האטמוספיריים. רוחות חזקות, ברד, כמות גדולה במיוחד של משקעים, ושריפות יער הן צורות של מזג אוויר קיצוני, וכמו גם סופות רעמים, התפרצויות רוח, סופות טורנדו, וסופות ציקלון טרופיות. תופעות אזוריות ועונתיות של מזג אוויר קיצוני כוללות בין היתר סופות שלג, סופות קרח וסופות חול. תופעות מזג אוויר קיצוני אשר גורמות לחום קיצוני, קור, רטיבות או בצורת לעיתים קרובות גורמות גם לאירועי מזג אוויר קיצוני. אחת ההשפעות העיקריות של ההתחממות הגלובלית הם השינויים בדפוסי מזג האוויר הקיצוניים. המטאורולוגים נוטים לרוב להגדיר מזג אוויר קיצוני כל תופעת מזג האוויר המהווה סכנה לחיי אדם, לרכוש או דורשת התערבות מצד הרשויות. הגדרה מצומצמת יותר לתופעת מזג אוויר קיצוני היא כל תופעת מזג אוויר הקשורה לסופות רעמים קשות. על פי ארגון המטאורולוגיה העולמי ניתן לסווג תופעות מזג אוויר קיצוני לשתי קבוצות - מזג אוויר קיצוני כללי ומזג אוויר קיצוני מקומי. סופות רוח אירופאיות והתופעות המתלוות אליהן נוצרות על פני אזורים גאוגרפיים רחבים. התרחשויות אלו מסווגות כ"מזג אוויר קיצוני כללי". התפרצויות רוח וסופות טורנדו נחשבות לתופעות מזג אוויר מקומיות יותר ולכן יש להן השפעה גאוגרפית מוגבלת יותר. הסוגים הללו של תופעות מזג אוויר מסווגות "מזג אוויר קיצוני מקומי". סופת טורנדו במניטובה שבקנדה, 2007 סופת ציקלון מעל לפנסילבניה הוריקן איזבל כפי שהוא נראה מתחנת החלל הבינלאומית, 2003 סופת אבק עצומה שהתרחשב בקרבת בסיס התעופה אל אסד שבעיראק, 27 באפריל 2005 שריפה בפארק הלאומי ילוסטון אשר גרמה להיווצרות של ענן פירוקומולוס שיטפון אשר נגרם בעקבות סופת רעמים חזקה הנזק שנגרם על ידי הוריקן אנדרו הוא דוגמה טובה לנזק שנגרם על ידי ציקלון טרופי בקטגוריה 5 יבולים באוסטרליה שנבלו כתוצאה מבצורת מפה המציגה טמפרטורות גבוהות מהרגיל באירופה במהלך שנת 2003 ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מרכז תאילנד

אזור מרכז תאילנד (בתאית: ภาคกลางของประเทศไทย), המכונה גם סיאם, הוא אחד מהאזורים הגאוגרפיים של מדינת תאילנד המשתרע לאורך המישור הרחב שבו עובר נהר הצ'או פראיה. רכס הרי פטצ'בון מפריד בין אזור זה לאזור צפון-מזרח תאילנד (איסאן). רכס הרי הטנאסרים מפריד בין אזור זה לבין מיאנמר שנמצאת מערבית לו. רכס הרי פי פאן נאם תוחם אזור זה מצפון. בין המאה ה-14 למאה ה-18 היווה אזור מרכז תאילנד את לב ליבה של ממלכת אַיוּתַּאיָה (המכונה לעיתים רבות רק "סיאם"), והוא עד היום מהווה את האזור הדומיננטי ביותר של תאילנד, בו נמצאת הבירה בנגקוק, וזהו האזור המאוכלס ביותר במדינה. אזור מרכז תאילנד מורכב מ-25 מחוזות, ואזור המטרופולין של בנגקוק. ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
פסגת אדינבורו

פסגת אדינבורו (באנגלית: Edinburgh Peak) היא ההר הגבוה ביותר באי גוף, בארכיפלג טריסטן דה קונה, המהווה חלק מהטריטוריה הבריטית של "סנט הלנה, אסנשן וטריסטן דה קונה" שבדרום האוקיינוס האטלנטי. גובהה של הפסגה הוא 902 מטרים מעל פני הים. הפסגה היא הנקודה הגבוהה ביותר של הרכס העובר דרך מרכזו של האי בכיוון צפון-מערב – דרום-מזרח. בסמוך מדרום לפסגה מצויה פסגת אקספדישן (Expedition Peak), הנמוכה במעט. פסגת אדינבורו היא הר געש רדום שהתפרץ לאחרונה לפני כ -2,400 שנה.
נעימת הנושא של האחים סופר מריו

נעימת הנושא של האחים סופר מריו (בשמה הרשמי: Ground Theme; נקראת גם Overworld Theme) היא נעימת נושא מוזיקלית שנוצרה עבור השלבים העל-קרקעיים במשחק הווידאו "האחים סופר מריו" משנת 1985. זו אחת משש נעימות נושא שמעצב הסאונד של נינטנדו, קוג'י קונדו, הלחין עבור המשחק. לדבריו, היא הייתה הקשה ביותר להלחנה עבורו. לאורך השנים נעימת הנושא המשיכה לשמש במשחקים נוספים בסדרת משחקי הווידאו של מריו לקונסולות השונות של נינטנדו. נעימת הנושא של האחים סופר מריו נחשבת לאחת ממנגינות משחקי הווידאו המפורסמות ביותר בכל הזמנים. נעימת הנושא נוצרה עם מקצב קליפסו במפתח דו מז'ור. B. J. David, Top 10 most recognizable video game music themes, GMA News Online (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שבתי ליפשיץ

הרב שבתי ליפשיץ (ה'תר"ה – כ' באדר ב' ה'תרפ"ט, 1929) היה ראש בית דין בקהילת אורשיווא ומחבר ספרים רבים, נודע בעיקר בעד ספרו "סגולות ישראל". נולד ברוהאטין שבגליציה לרב יעקב יצחק (בנו של רבי שבתי ליפשיץ מרוהאטין), משם ברח כדי להימלט מפני פחד הצבא שהיה מרחף עליו, והגיע ליולניצה הקרובה לאורשיווא שבהרי הקרפטים. בשנת ה'תרכ"ה התמנה לכהן כדומ"ץ ביולניצה, תפקיד שמילא משך 42 שנים עד שנת ה'תרס"ז. אחר כך התמנה לכהן כראב"ד באורשיווא, תפקיד שמילא עד פטירתו. נפטר בגיל 84 נשא לאישה את הרבנית העניא מאליא, שעסקה בפרנסה כדי לאפשר לבעלה לעסוק בתורה. היא נפטרה בי"א בטבת, ה'תרפ"ה. רבי יוסף מאיר וייס מספינקה בנו, רבי אברהם ליפשיץ, מו"צ בבילקה (אנ'), מחבר ספר ילקוט אברהם חתנו, רבי אברהם ליפשיץ, שו"ב בדולהה (הו') בתו, רייזל בנו, רבי נחום אורי, שו"ב בראצפרט בנו, רבי שלום, שו"ב בטיססלקה בנו, רבי שלמה ישעיהו, שו"ב ברומניה בנו, רבי שמואל לייב, שו"ב באורשיווא ברית אבות, על הלכות ברית מילה מקור חיים, פירוש על ספר חסידים סגולות ישראל, על סגולות ספר האשל הנקרא לקוטי שושנים, ערכים על סדר אלפביתי קול תודה, על מגילת אסתר שמירה מעליא, פירוש על ספר "שמירת הנפש" (מרבי ישראל מתתיהו אוירבך) על ענייני שמירה מסכנה תפארת יעקב, על חמישה חומשי תורה הערך "רבי שבתי ליפשיץ", באתר המכלול שבתי בן יעקב יצחק ליפשיץ, דף שער בספרייה הלאומית הקדמת מו"ל ספר סגולות ישראל, דפוס ברוקלין, תשנ"ב. הרב אברהם שטרן, מליצי אש, אות רסג, באתר היברובוקס.
דייוויד פלאץ

דייוויד פלאץ (באנגלית: David Platz;‏ 13 בינואר 1929, הנובר – 20 במאי 1994, לונדון) היה בכיר בתעשיית המוזיקה הבריטית. דייוויד פלאץ נולד בהנובר בשנת 1929 למשפחה יהודית. בגיל 10 הוא נשלח עם אחותו מגרמניה הנאצית לבריטניה. לאחר סיום בית הספר הוא התחיל לעבוד כשליח בחברת תקליטים. הוא עלה בסולם התפקידים ומונה למנהל הקלטות של מוזיקה לטינית. בשנת 1952 הוא התחתן. בשנת 1955 דייוויד פלאץ עזב את החברה ומונה למנהל חברה Essex Music, Ltd. פעילות החברה הייתה מוצלחת והיא הייתה סוכנות של "הרולינג סטונז", "המודי בלוז", דאדלי מור ורבים נוספים. לכל אמן הוקמה מחלקה נפרדת בתוך החברה. דייוויד פלאץ עזר בהפקת הופעות מחזמר. בשנת 1970 הוא הקים Fly label. חברה זו הפיקה תקליטים ראשונים של טי רקס. בהמשך, הקים את "Cube Records" בשנת 1972. בחברה זו הוא הפיק תקליטים של ג'ואן ארמטריידינג, מארק בולאן, ראלף מקטל, JSD Band ואמנים נוספים. בשנים 1973–1986 פלאץ היה מנהל הפקה של Performing Right Society. פלאץ נפטר בשנת 1994 מטרשת אמיוטרופית צידית ממנה הוא סבל תקופה ארוכה. דייוויד פלאץ, באתר AllMusic (באנגלית) דייוויד פלאץ, באתר MusicBrainz (באנגלית) דייוויד פלאץ, באתר Discogs (באנגלית) ביוגרפיה
ארנסברג

ארנסברג (בגרמנית: Arnsberg) היא עיר בנורדריין-וסטפאליה שבגרמניה, בעמק של הנהר רוהר. העיר הוזכרה לראשונה בשנת 789 והיא הייתה שייכת למנזר המקומי. בשנת 1238 היישוב קיבל זכויות עיר. המבצר המקומי נבנה במהלך המאה ה-14. העיר הייתה מרכז של נפה בראשות רוזן אך בהמשך זכויות בעלות על האזור נרכשו על ידי ארכיבישוף של קולן. במהלך מלחמת שבע השנים העיר נהרסה בשנת 1769. בשנת 1794 כאשר צרפת תקפה את העיר קולן אוצרות הקתדרלה הוסתרו בארנסברג והוחזרו לקולן בשנת 1804. בשנת 1816 השטח סופח לפרוסיה. בשנת 1941 לעיר סופחו מספר יישובים קטנים בסביבה. במהלך מלחמת העולם השנייה העיר סבלה מהפצצות. ב-17 במאי 1943 בעקבות מבצע נזיפה מספר שכרים באזור נפרצו ושטח הוצף. תושבי העיר רבים נהרגו בהפצצה זו ובהמשך. אזור סבל מהפצצות של פצצת גרנד סלאם. בשנת 1975 בעיר סופחו מספר יישובים וכיום היא כוללת 15 רבעים. בעיר פועלים מספר מפעלי תעשייה. בסוף שנות ה-50 של המאה ה-20 בעיר פעל מפעל לייצור מכוניות מדגם Kleinschnittger F125. רומניה אלבה יוליה, רומניה הולנד דוונטר, הולנד אנגליה בקסלי, אנגליה איטליה קלטג'ירונה, איטליה מדיה וקבצים בנושא ארנסברג בוויקישיתוף אתר האינטרנט הרשמי של ארנסברג (בגרמנית)
קובאלצ'וק

האם התכוונתם ל... איליה קובאלצ'וק – שחקן הוקי קרח רוסי אנה קובאלצ'וק – שחקנית קולנוע וטלוויזיה רוסייה יורי קובאלצ'וק – יזם ותעשיין רוסי יקטרינה קובאלצ'וק – שחקנית תיאטרון וקולנוע רוסייה קובאל
האנטר ארמסטרונג

ג'וזף האנטר ארמסטרונג (באנגלית: Joseph Hunter Armstrong; נולד ב-24 בינואר 2001) הוא שחיין אמריקאי, אלוף אולימפי (טוקיו 2020) במשחה שליחים 4x100 מטר מעורב, אלוף עולם (פוקואוקה 2023) במשחה ל-50 מטר גב ובמשחה ל-100 מטר גב (דוחה 2024) ושיאן העולם בעבר (2022–2023) במשחה ל-50 מטר גב. ארמסטרונג נולד וגדל בדובר, אוהיו. הוא לומד באוניברסיטת המדינה של אוהיו. במבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 הוא סיים שני במשחה ל-100 מטר גב בתוצאה של 52.48 שניות, אחרי ראיין מרפי (52.33 שניות) ולפני שיין קאסאס (52.76 שניות). נוסף לכך, הוא סיים במקום 19 במשחה ל-100 מטר חופשי בתוצאה של 49.31 שניות. במשחקים עצמם הוא זכה במדליית זהב במשחה שליחים 4x100 מטר מעורב לאחר ששחה בשלב המוקדמות את סגנון הגב בתוצאה של 53.51 שניות. נוסף לכך, הוא סיים במקום תשיעי במשחה ל-100 מטר גב בתוצאה של 53.21 שניות. במבחנים האמריקאים לאליפות העולם שנערכו בגרינסבורו, קרוליינה הצפונית ב-28 באפריל 2022 הוא ניצח במשחה ל-50 מטר גב בשיא עולם חדש של 23.71 שניות, שיפור לשיא בן השנה של קלימנט קולסניקוב מרוסיה (23.80 שניות). כבר בשלב המוקדמות הוא קבע שיא אמריקה חדש של 24.01 שניות. הוא ניצח גם במשחה ל-100 מטר גב בשיא אישי חדש של 52.20 שניות, לפני ראיין מרפי (52.46 שניות). נוסף לכך, הוא סיים במקום רביעי במשחה ל-100 מטר חופשי בשיא אישי חדש של 48.25 שניות, בשלב המוקדמות הוא קבע שיא אישי חדש של 48.55 שניות ובמקום חמישי במשחה ל-50 מטר חופשי בשיא אישי חדש של 22.00 שניות, בשלב המוקדמות הוא קבע שיא אישי חדש של 22.12 שניות. באליפות העולם שנערכה בפוקואוקה, יפן שנערכה ביולי 2023 הוא זכה ב-3 מדליות, 2 זהב ו-1 ארד. מדליות זהב, בצשחה ל-50 מטר גב בתוצאה של 24.05 שניות, לפני בן ארצו ג'סטין רס (24.24 שניות) ושו ג'יאיו מהרפובליקה העממית של סין (24.50 שניות) ובמשחה שליחים 4x100 מטר מעורב לאחר ששחה בשלב המוקדמות. מדליית ארד במשחה ל-100 מטר גב בתוצאה של 52.58 שניות, אחרי בן ארצו ראיין מרפי (52.22 שניות) ותומאס צ'קון מאיטליה (52.27 שניות). באליפות העולם שנערכה בדוחה, קטר בפברואר הוא זכה במדליית זהב במשחה ל-100 מטר גב בתוצאה של 52.68 שניות, לפני הוגו גונזלס מספרד (52.70 שניות) ואפוסטולוס כריסטו מיוון (53.36 שניות). 50 מטר חופשי: 22.00 שניות (2022) 100 מטר חופשי: 48.25 שניות (2022) 50 מטר גב: 23.71 שניות (2022), שיא עולם בעבר 100 מטר גב: 52.20 שניות (2022) 50 יארד חופשי: 18.93 שניות (2022) 100 יארד חופשי: 41.54 שניות (2022) 100 יארד גב: 44.36 שניות (2022) התפתחות שיא העולם במשחה ל-50 מטר גב מדיה וקבצים בנושא האנטר ארמסטרונג בוויקישיתוף האנטר ארמסטרונג, ברשת החברתית פייסבוק האנטר ארמסטרונג, ברשת החברתית אקס (טוויטר) האנטר ארמסטרונג, ברשת החברתית אינסטגרם האנטר ארמסטרונג, באתר olympedia.org האנטר ארמסטרונג, באתר Swimrankings האנטר ארמסטרונג, באתר SwimSwam
וילה לובוריץ'

וילה לובוריץ' היה מחנה השמדה בסרייבו שבמדינה העצמאית של קרואטיה. הוילה הייתה ברחוב סקנדריה מספר 49. מפברואר עד מאי 1945, האוסטאשה רצח לפחות 323 בני אדם בווילה זו. בפברואר 1945, אנטה פאבליץ' שלח את וייקוסלאב לובוריץ' לסרייבו כדי לדכא התנגדות למשטר. משימתו האמיתית הייתה להשתמש בקבוצות סאדיסטים ורוצחים מפלצתיים של האוסטאשה כדי ליצור אווירה של פחד ברחובות שתאפשר לה לסגת מבוסניה והרצגובינה עם כוחותיהם ללא נפגעים ועיכובים. לובוריץ' הקים את המטה שלו במרכז סרייבו. בתחילה, המטה שלו ישב בבית ברחוב סוקולסקה (לאחר המלחמה שונה שם הרחוב ל"מיס אירבינה"), ובהמשך הוא הועבר לווילה ברחוב סקנדריה. לובוריץ' וכוחותיו השתמשו גם בביתה של משפחה קרואטית בשם באבונוביץ' וכן במסעדה סמוכה. המבנים בהם הם השתמשו כונו "בית הטרור". הוא בחר בכוונה בווילה זו מסיבות סמליות, משום שהיא הייתה מקום מושבו של לשכת הבונים החופשיים בסרייבו, ובחזיתו התנוסס סמל הבונים החופשיים. הוילה של לובוריץ' הפכה לבית רצח, למקום לעינויים ולכלא של יהודים, סרבים, ומתנגדי משטר פוליטיים. מיד לאחר הגעתו לסרייבו, הוא ארגן מעצרים המוניים. בסוף פברואר 1945 עצרו כוחותיו והמשטרה המקומית כמה מאות בני אדם וצדו את היהודים שנותרו בסרייבו. על פי ההערכות, הוא הצליח לאתר וללכוד כמאתיים יהודים. לובוריץ' הקים "בית משפט חירום" והוציא להורג מאות אנשים. בבית משפט זה התקיימו 13 משפטים ל-85 בני אדם, 44 מהם נידונו למוות והשאר למאסר ממושך, אך רק מעטים שרדו. במרץ ובתחילת אפריל 1945 הרגו כוחותיו 323 בני אדם ותלו 55 במריג'ין דבור (אנ') כדי להפחיד את האוכלוסייה המקומית. הם ענדו שלטים על צווארם עם הכיתוב "יחי הפוגלאבניק" (אנ'). Jasenovac, web.archive.org, ‏13 במרץ 2011 Albahari, Nisim; Sarajevo, Istorijski arhiv (1981). Sarajevo u revoluciji (בסרבית). Istorijski arhiv. p. 181. Jergović, Miljenko. "Priča o doktorima". jergovic.com (באנגלית אמריקאית). Žene Bosne i Hercegovine u narodnooslobodilačkoj borbi 1941-1945. godine: sjećanja učesnika (בסרבית). Svjetlost. 1977. p. 429. Svoj stožer u Berkovićevoj vili pretvara u kazamat, a podrume u klaonice i najbezumnija muičilišta, koja nije zapamtio ni srednji vijek Žene Bosne i Hercegovine u narodnooslobodilačkoj borbi 1941-1945. godine: sjećanja učesnika (בסרבית). Svjetlost. 1977. p. 429. Svoj stozer u Berkovicevoj vili pretvara u kazamat, a podrume u klaonice i najbezumnija muiilista, koja nije zapamtio ni srednji vijek
אוסקר מונצל

אוסקר מונצל (בגרמנית: Oskar Munzel;‏ 13 במרץ 1899 – 1 בינואר 1992) היה מפקד בכיר בוורמאכט שפיקד על כוחות במלחמת העולם השנייה, ולאחר מכן שימש כמפקד בכיר בבונדסוור. מונצל נולד ב-13 במרץ 1899 בגרימן, אשר הייתה חלק מהקיסרות הגרמנית. ב-3 ביולי 1917 הוא התגייס לצבא הקיסרות הגרמנית והצטרף לרגימנט האולאנים ה-8, עמו לחם במלחמת העולם הראשונה, וב-5 בנובמבר 1918 הועלה לדרגת לויטננט. לאחר תום המלחמה התקבל לרייכסווהר, ומילא בו תפקידי פיקוד ומטה. בשנת 1938 מונה לקצין מטה ב-OKH. ב-1 באוקטובר 1940 הועלה לדרגת אוברסט לויטננט, וב-1 ביוני 1941 מונה למפקד גדוד ברגימנט הפאנצר ה-6, עמו לחם במהלך מבצע ברברוסה. בדצמבר 1941 קיבל את הפיקוד על רגימנט הפאנצר ה-6, וב-30 בינואר 1942 הועלה לדרגת אוברסט. בפברואר 1943 הוא מונה לראש הקורסים הטקטיים ב-Panzertruppenschule II, וב-26 בספטמבר 1943 קיבל את הפיקוד על Panzertruppenschule I. מ-15 בספטמבר 1944 עד 25 בנובמבר 1944 היה מפקד דיוויזיית הפאנצר ה-14. ב-1 בדצמבר 1944 הועלה לדרגת גנרל מיור, ומ-15 בינואר 1945 עד 15 במרץ 1945 פיקד מונצל על קבוצת קורפוס של ארמיית הפאנצר הראשונה שנקראה על שמו. ב-20 במרץ 1945 מונה למפקד דיוויזיית הפאנצר ה-2, וב-6 באפריל 1945 מונה לקצין שריון ב-OB West. בתום המלחמה נפל מונצל בשבי על ידי בעלות הברית, ושהה עד 1947 במחנות כלא שונים. לאחר שנתיים כשבוי מלחמה, היה יועץ צבאי במצרים במשך ארבע שנים מ-1951. בשנת 1956 הצטרף מונצל כבריגדה-גנרל למפקדת בית הספר לכוחות השריון של הבונדסוור במונסטר. מאוחר יותר היה מפקח כוחות שריון, וב-1962 עזב את הבונדסוור בדרגת גנרל מיור. לאחר מכן שימש כיועץ הראשי של מינג-טה-גרופ (קבוצת הייעוץ הצבאי הגרמני) בטאיוואן עבור הכוחות המזוינים של הרפובליקה הסינית לפני שחזר לגרמניה, וב-1 בינואר 1992 הוא מת בביתו בבאד גרודסברג. מדיה וקבצים בנושא אוסקר מונצל בוויקישיתוף אוסקר מונצל באתר lexikon-der-wehrmacht (בגרמנית) Hoover Institution 2013. Wang 2007.
השחר החדש בנגב

השחר החדש - מרכז בדואי יהודי בנגב לנגישות ושוויון בשירותי חינוך, מחקר, שלום ורווחה (בערבית: الفجر الجديد في النقب) היא עמותה בדואית-יהודית ללא מטרות רווח המסייעת לנוער בדואי בסיכון. מטה העמותה שוכן ברהט, העיר הבדואית היחידה בישראל. למעלה מ-600 בני נוער בדואים בגילאי 5–18[דרושה הבהרה] משתתפים בתוכניות העמותה בשנה. "השחר החדש" נוסדה בשנת 2009 על ידי ג'מאל אלקירנאווי, עובד סוציאלי בדואי שעבד באוניברסיטת בן-גוריון בנגב כיועץ אקדמי לסטודנטים ערבים. הוא הבחין כי הסטודנטים הבדואים נמצאים בנחיתות הגדולה ביותר, שכן הם גדלו בעוני רב, נאבקו לשלב תרבות מודרנית עם החיים הבדואים המסורתיים, ולעיתים קרובות חוו זעזועים תרבותיים משמעותיים בניסיון ללמוד באוניברסיטה במיינסטרים, במוסדות דוברי עברית. אלקירנאווי הקים את "השחר החדש" כדי להעצים בני נוער בדואים, להציע שיעורי אנגלית, עברית, טכנולוגיית מידע ומוזיקה, ולספק הזדמנויות לפגוש אנשים ותרבויות מחוץ לקהילות שלהם. הארגון מגוון, עם ישראלים ערבים ויהודים בהנהלה, מתנדבים נוצרים, יהודים ומוסלמים, ומתנדבים בינלאומיים מבריטניה, ארצות הברית, צרפת, צ'כיה, גרמניה וקנדה . עמותת "השחר החדש" משתמשת בתוכניות שלה גם כדי לקדם את החיים, התרבות והנושאים הבדואים בפני תיירים ומבקרים פוטנציאליים ברהט. בפברואר 2017 נפגשה משלחת של 35 פוליטיקאים ומחוקקים מהבונדסטאג הגרמני עם נציגי "השחר החדש" וארגונים לא ממשלתיים בדואים אחרים כדי לדון בחיים בנגב ובמאבק התושבים לזכויות סוציאליות והכרה ביישובים הבדואים הלא מוכרים. בדואים בישראל אתר האינטרנט הרשמי של השחר החדש בנגב השחר החדש בנגב, ברשת החברתית פייסבוק השחר החדש בנגב, ברשת החברתית אקס (טוויטר) השחר החדש בנגב, ברשת החברתית אינסטגרם השחר החדש בנגב, ברשת החברתית LinkedIn השחר החדש בנגב, סרטונים בערוץ היוטיוב השחר החדש - מרכז בדואי יהודי בנגב לנגישות ושוויון בשירותי חינוך, מחקר, שלום ורווחה, באתר "גיידסטאר ישראל" Gerr, Melissa (29 בינואר 2015). "Negotiating the Negev: The coexistence of development, preservation and growth". נבדק ב-10 ביולי 2017. {{cite news}}: (עזרה) Hendelman, Ariel Dominique (10 ביוני 2017). "A NEW DAWN IN THE NEGEV SEEKS LASTING CHANGE FOR ISRAEL'S BEDUIN COMMUNITY". The Jerusalem Post. נבדק ב-10 ביולי 2017. {{cite news}}: (עזרה) Rubin, Jesse (4 בנובמבר 2015). "Unrecognized But Undeterred". American Herald Tribune. נבדק ב-10 ביולי 2017. {{cite news}}: (עזרה) "On Shared Existence in the Negev". Living Diversity. 21 בפברואר 2017. אורכב מ-המקור ב-24 בפברואר 2017. נבדק ב-10 ביולי 2017. {{cite web}}: (עזרה) Maltz, Judy (24 באוגוסט 2016). "The Socially Aware Tourist's Guide to Traveling in the Israeli Desert". Haaretz. נבדק ב-10 ביולי 2017. {{cite news}}: (עזרה) "وفد من البرلمان الالماني يزور رهط ويتجول فيها". 17 בפברואר 2017. נבדק ב-10 ביולי 2017. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "השחר החדש בנגב".
אוסקר אלק

ד"ר אוסקר אלק (במקור אנגל, בהונגרית: Elek Oszkár; סולנוק, 4 בפברואר 1880 – בודפשט, 17 ביוני 1945) היה דוקטור לספרות, היסטוריון ספרות יהודי-הונגרי מנהל הגימנסיה הממלכתית של בודפשט. אוסקר אנגל נולד במשפחה יהודית כבנם של שמואל אנגל ושל קטלין שטיינר. ב-1902 קיבל תעודת הוראה לשפות הונגרית-צרפתית באוניברסיטת בודפשט (כיום אוניברסיטת אטווש לוראנד). הוא לימד בארד, שימג (1903), אגר, ולאחר מכן עד פרישתו בגימנסיה הריאלית בבודפשט על שם ז'יגמונד קמני. במחקריו בתולדות הספרות חקר בהצלחה את השפעתם של סופרים זרים על סופרים הונגרים. (לדוגמה: השפעה סקוטית ואנגלית בבלדות של יאנוש אראן. היסטוריה ספרותית. 1912). ב-23 בדצמבר 1906 נשא לאישה את מרגיט, בתם של הסוחר ארמין רוטשילד ושל לינקה דצ'י. הוא התגרש מאשתו הראשונה והתחתן בשנית ב-27 ביוני 1925. אשתו השנייה הייתה ארז'בט, בתם של יוזף צ'טני ושל פרוז'ינה פודור. הוא אביו של טיבור אלק (1910–1972) שהיה מתמטיקאי ופילוסוף. כמה ממאמריו החינוכיים והאתנוגרפיים, ביקורות ספרים ומחקרים רבים על תולדות הספרות פורסמו במשך עשורים בכתבי העת רבים: בשנים Universal Journal of Philology (1942–1902), בהונגרית: Egyetemes Philologiai Közlöny בשנים (1918-1907), האתנאום בשנים Budapest Review (1936–1908), בהונגרית: Budapesti Szemle אתנוגרפיה (1911–1917), תולדות הספרות (1912–1941), בהונגרית: Irodalomtörténet משמר השפה ההונגרית (1912–1939), בהונגרית: Magyar Nyelvőr הספרות (1929–1931), בהונגרית: Literatura סקירת סאבולץ' (1941), בהונגרית: Szabolcsi Szemle לבנון (1942), Libanon במחקרי תולדות הספרות עסק בעיקר בהשפעות הספרות הזרה על הספרות ההונגרית. הוא היה עמית ב"אגודת שייקספיר ההונגרית". בשל יהדותו הוא לא יכול היה לפרסם אחרי שנת 1942. השפעת פטרארקה על משוררי הפליאדה (בודפשט, 1902) הקרתוזיאן ומקורותיו (בודפשט, 1934) ינה סבויאי בשירה הצרפתית (בודפשט, 1939) האגדה על דון חואן בערב חג המולד של קארוי קישפלודי (בודפשט, 1943) הטרגדיה של אגיס (לאחר מותו, בודפשט, 1957) האזכור הראשון של הונגרים באפוסים באנגלית (לאחר מותו, בודפשט, 1962) Magyar életrajzi lexikon I – IV. (לקסיקון ביוגרפי הונגרי עורכת ראשית אגנש קניירש. 1994-1967 ינה פינטר : ההיסטוריה של הספרות ההונגרית: סיסטמטיזציה מדעית, בודפשט, 1930–1941, כרך ח אוסקר אלק באתר Arcanum מפרסומי ד"ר אוסקר אלק: ליטרטורה אוסקר אלק ב- Jewish Studies in the Horthy Era מתקיפי אוסיאן (אנ') מאת אוסקר אלק (שירי אוסיאן נכתבו על ידי המשורר הסקוטי ג'מס מקפרסון (אנ') אוסקר אלק: מור יוקאי והרוסים (פורסם לראשונה ב -1925) "Születési bejegyzése a szolnoki izraelita hitközség születési akv. 7/1880. folyószáma alatt". "Halotti bejegyzése a Budapest I. kerületi polgári halotti akv. 834/1945. folyószáma alatt". "Elek Oszkár és Rothschild Margit házasságkötési bejegyzése az egri polgári házassági akv. 220/1906. folyószáma alatt". "Elek Oszkár és Csetényi Erzsébet házasságkötési bejegyzése a Budapest IV. kerületi polgári házassági akv. 155/1925. folyószáma alatt".